คณะรัฐมนตรีอนุมัติแต่งตั้งผู้บริหารระดับสูงหลายตำแหน่ง
คณะรัฐมนตรีอนุมัติแต่งตั้งผู้บริหารระดับสูงหลายตำแหน่ง

พันเอกหญิงทักษดา สังขจันทร์ ผู้ช่วยโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี อนุมัติแต่งตั้งผู้บริหารระดับสูงหลายกระทรวง โดยให้นางสาวจารุวรรณ เฮงตระกูล เป็นเลขาธิการคณะกรรมการกฤษฎีกา และนางสาวสุลักขณา ธรรมานุสติ เป็นรองเลขาธิการ ก.พ. สำนักงาน ก.พ.

ขณะที่ในส่วนของกระทรวงอุตสาหกรรม ให้นายทองชัย ชวลิตพิเชษฐ เป็นอธิบดีกรมโรงงานอุตสาหกรรม , นายอภิจิณ โชติกเสถียร เป็นรองปลัดกระทรวง สำนักงานปลัดกระทรวงอุตสาหกรรม ,นายสุรพล ชามาตร เป็นรองปลัดกระทรวง สำนักงานปลัดกระทรวงอุตสาหกรรม

ด้านกระทรวงพาณิชย์ ให้นางสาวอรุณี พูลแก้ว แบะนายสมศักดิ์ เกียรติชัยลักษณ์ เป็นองปลัดกระทรวง สำนักงานปลัดกระทรวงพาณิชย์

ส่วนกระทรวงศึกษาธิการ แต่งตั้ง 5 ราย เช่น นางวัฒนาพร ระงับทุกข์ เป็นรองเลขาธิการสภาการศึกษา สำนักงานเลขาธิการสภาการศึกษาและนายอำนาจ วิชยานุวัติ เป็นรองปลัดกระทรวง สำนักงานปลัดกระทรวงศึกษาธิการ